Nafarroako Parlamentuko Mahaiak, 2021eko urtarrilaren 25ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ana Isabel Ansa Ascunce andreak aurkeztutako galdera, kultura-intereseko ondasunetara hilean lau egunetan doako bisita publikoak eginen direla bermatzeko buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2021eko urtarrilaren 25ean

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioari atxikitako foru parlamentari Ana Ansa Ascunce andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko Kultura eta Kiroleko kontseilariak Osoko Bilkuran ahoz erantzun dezan:

Kultura Eskubideei buruzko Foru Legearen 10. artikuluak ezartzen duenez, kultura-intereseko ondasunen jabe edo edukitzaile diren pertsonek edo erakundeek baimena eman beharko dute hilean gutxienez lau egunez eta egunean lau orduz, gutxienez, doako bisita egiteko, aurrez adierazitako egun eta orduetan.

Era berean, lege horren azken xedapenetatik bosgarrenak ezartzen du betebehar hori araudi hori NAOn argitaratu eta urtebetera jarriko dela indarrean, hau da, 2020ko urtarrilaren 25ean.

Hori dela eta, honako hau galdetzen diogu Kultura eta Kiroleko kontseilariari:

Zer plan egin du departamentuak kultura-intereseko ondasunetara hilean lau egunetan doako bisita publikoak eginen direla bermatzeko?

Iruñean, 2021eko urtarrilaren 21ean

Foru parlamentaria: Ana Ansa Ascunce